|  |  |
| --- | --- |
| Teitl y gweithgaredd: | Gweithgaredd Gwylio a Deall yn seiliedig ar gyfweliad Cymraeg ag Adrian Metcalfe |
| Disgrifiad: | Gwylio fideo lle mae Adrian Metcalfe yn sôn am ei waith yn actio sioeau am Dylan Thomas ac ateb cwestiynau cysylltiedig |
| Grwpiau blwyddyn | CA3 - Blwyddyn 8 |
| Cysylltiad â’r FfLlRh: | Llafaredd   * gwrando ar esboniadau o brosesau, dilyniant neu safbwyntiau a nodi’r prif bwyntiau yn eu trefn   Ysgrifennu   * defnyddio amryw o strategaethau ac adnoddau i sillafu geirfa gyfarwydd ac anghyfarwydd... yn gywir |
| Adnoddau sydd eu hangen: | * Fideo ‘Adrian Metcalfe – Cymraeg’  <https://www.youtube.com/watch?v=IhClejCokz8> * Adnodd y Dysgwyr – Cyfweliad ag Adrian Metcalfe * Trawsgrifiad Cyflawn |
| Trefn addysgu: | * Esbonio mai actor yw Adrian Metcalfe sy’n cyflwyno sioeau am Dylan Thomas yn Saesneg. Dweud ei fod yn sôn am ei waith yn y darn y byddwch yn ei wylio. * Dosbarthu’r adnodd, darllen drwy gwestiynau Rhan A fel bod pawb yn eu deall. * Gwylio’r fideo gymaint o weithiau sydd angen er mwyn ateb y cwestiynau. * Trafod yr atebion. * Tynnu sylw at ofynion Rhan B. Beth yw ‘trawsgrifiad’? * Gwylio’r fideo eto, a’r dysgwyr yn llenwi’r bylchau yn y trawsgrifiad. * Dangos y trawsgrifiad cyflawn ar y sgrin, a pharau i farcio gwaith ei gilydd, gan roi sylw i sillafu a threiglo. Pam mae ‘drama/plentyndod/Nghymru/bersonol / bwysig’ yn treiglo? |
| Gweithgareddau estyn: | Ehangu ar ateb cwestiwn 1, sef ‘ugain mlynedd’. Oes ffordd arall o ddweud hyn? Pa rifau eraill sydd â dwy ffurf? Gellid llunio grid sydyn ar y bwrdd gwyn fel yr enghraifft isod i’r dysgwyr ei lenwi, ac yna trafod pryd rydym yn defnyddio’r ffurfiau traddodiadol.   |  |  | | --- | --- | | **Ffurf fodern** | **Ffurf draddodiadol** | | un deg un |  | |  | deuddeg | | un deg tri |  | |  | pedwar ar ddeg | | un deg pump |  | | un deg chwech |  | |  | dau ar bymtheg | | un deg wyth |  | |  | pedwar ar bymtheg | |  | ugain | | dau ddeg un |  | |  | deg ar hugain | |  | deugain | | pum deg |  | |  | trigain | |

**ADNODD Y DYSGWYR - Cyfweliad ag Adrian Metcalfe**

Actor yw Adrian Metcalfe sy’n cyflwyno sioeau am Dylan Thomas yn Saesneg. Yn y fideo, mae’n sôn am sioe y mae’n ei pherfformio.

**A – Gwylio a Deall**

Gwyliwch y fideo ac ateb y cwestiynau hyn.

1. Pryd dechreuodd Adrian Metcalfe berfformio’r ddrama am Dylan Thomas?
2. Am ba ran o fywyd Dylan Thomas mae’r ddrama?
3. Beth sy’n gyffredin rhwng Adrian Metcalfe a Dylan Thomas?
4. Beth mae Adrian Metcalfe eisiau ei gyflwyno i’r gynulleidfa yn y perfformiad?

**B – Llenwi bylchau**

Gwrandewch ar Adrian Metcalfe yn siarad, dilyn y trawsgrifiad a llenwi’r bylchau.

Ysgrifennais i ............................ o’r enw ‘Reminiscences of Childhood’ yn Saesneg tua ............................. mlynedd yn ôl, a nawr dwi’n perfformio’r ddrama mewn theatrau, neuaddau yng ............................... .

Mae’n ymwneud â ...................... Dylan Thomas yn Abertawe ac yn sir Gaerfyrddin. .............................. Dylan Thomas yn Abertawe, a fi hefyd. I mi yn .............................., y geiriau lliwgar a’r sgript sy’n bwysig. Geiriau Dylan sy’n ...............................

Beth sy’n bwysig i fi fel .............................. yw bod yn driw i’r ysgrifennu, a gobeithio gwelwch chi .............................. o gymeriad Dylan Thomas ar ............................... .

**Trawsgrifiad cyflawn:**

Ysgrifennais i **ddrama** o’r enw ‘Reminiscences of childhood’ yn Saesneg tua **ugain** mlynedd yn ôl, a nawr dwi’n perfformio’r ddrama mewn **theatrau**, neuaddau yng Nghymru

Mae’n ymwneud â **phlentyndod** Dylan Thomas yn Abertawe ac yn sir Gaerfyrddin. **Ganwyd** Dylan Thomas yn Abertawe, a fi hefyd. I mi yn **bersonol**, y geiriau lliwgar a’r sgript sy’n bwysig. Geiriau Dylan sy’n **bwysig**.

Beth sy’n bwysig i fi fel **actor** yw bod yn driw i’r ysgrifennu, a gobeithio gwelwch chi **fflach** o gymeriad Dylan Thomas ar **lwyfan**.